rejauldu/bengali-wikipedia huggingface dataset:
রোকেয়া রহমান কবির (জন্ম: ৪ অক্টোবর ১৯২৫ - মৃত্যু: ২৮ জুলাই ২০০০) বাংলাদেশের একজন নারী উন্নয়ন কর্মী এবং শিক্ষাবিদ। তিনি বৃহত্তর ফরিদপুর অঞ্চলের তৃণমূল নারীদের আর্থ-সামাজিক উন্নয়নে বিশেষ অবদান রেখেছেন।  জন্ম ও পারিবারিক পরিচয়  রোকেয়া রহমান কবির ১৯২৫ সালের ৪ অক্টোবর তারিখ কলকাতায় জন্ম গ্রহণ করেন। তার পিতার নাম মুজিবুর রহমান এবং মাতার নাম জোহরা খাতুন। তার পিতা তৎকালীন ইন্ডিয়ান সিভিল সার্ভিস (আইসিএস) কর্মকর্তা ছিলেন। তিনি দেশ বিভাগের পর ১৯৪৭ সালে বাংলাদেশে চলে আসেন।  শিক্ষা জীবন  রোকেয়া রহমান কবিরের শিক্ষা জীবন শুরু হয় শিয়ালদাহের লরেটো কনভেন্ট-এ। পরবর্তীতে তিনি লেডী ব্রেব্রন কলেজ থেকে ভূগোলে স্নাতক এবং কলকাতা প্রেসিডেন্সি কলেজ থেকে ইতিহাসে স্নাতকোত্তর ডিগ্রী লাভ করেন।  কর্ম জীবন  বাংলাদেশে এসে কর্মজীবনের শুরুতে তিনি চট্টগ্রামে একটি স্কুলে শিক্ষকতা শুরু করেন। পরবর্তীতে ইডেন মহিলা কলেজে ইতিহাস বিভাগের প্রধান হিসেবে কলেজে অধ্যাপনায় যোগ দান করেন। পরবর্তী কালে তিনি সরকারি চাকরি ত্যাগ করে গ্রামীণ তৃণমূল নারীদের উন্নয়নে আত্ম নিয়োগ করেন; 'সপ্তগ্রাম নারী স্বনির্ভর পরিষদ' নামে একটি বেসরকারি উন্নয়ন সংস্থার গোড়পত্তন করেন।  এই সংস্থার সদস্য নারীদের আর্থ-সামাজিক উন্নয়নের জন্য তিনি সিল্ক থেকে সুতা, কাপড় ও পোশাক উৎপদনের লক্ষ্যে 'সপ্তগ্রাম সিল্ক উৎপাদন কেন্দ্র' নামে একটি প্রকল্প চালু করেন; যা পরবর্তীতে বেসরকারি উন ্নয়ন সংস্থা 'ব্রাক' অধিগ্রহণ করে।  প্রকাশনা  তিনি বেশ কিছু গবেষণাধর্মী গ্রন্থ রচনা করেছেন; তার মধ্যে:  Administrative policy of the Government of Bengal: 1870-1890 (Dhaka: 1965)National library  Seven Women : Sketches from Village Life in Bangladesh (Dhaka: 1996)Seven Women : Sketches from Village Life in Bangladesh by Rokeya Rahman Kabeer - Paperback - First Edition - from Philip Emery and Biblio Mobile - ইত্যাদি প্রধান।  পুরস্কার ও সম্মননা  তৃণমূল নারীদের উন্নয়নে রোকেয়া রহমানের অবদানের প্রতি শ্রদ্ধা প্রদর্শনের উদ্দেশ্যে রাজবাড়ী জেলার বিসিক শিল্প নগরীতে অবস্থিত বেসরকারি উন্নয়ন সংস্থা ব্রাক-এর শিল্প প্রতিষ্ঠানটি তার নামানুসারে "রোকেয়া রহমান কবির মহিলা উন্নয়ন প্রকল্প" রাখা হয়েছে।123people result for http://www.thedailystar.net/2007/03/25/d70325061783.htm  তথ্যসূত্র    বহিঃসংযোগ   বাংলাপিডিয়ায় - ইংরেজি সংস্করণ  নিউ ইন্টারন্যাশনালিস্ট ম্যাগাজিন-এ রোকেয়া রহমান কবির-এর লেখা একটি নিবন্ধ  ইউনেস্কো থেকে প্রকাশিত 'সপ্তগ্রাম নারী স্বনির্ভর পরিষদ' বিষয়ক হ্যান্ডবুক - পিডিএফ ফরম্যাটে  বিষয়শ্রেণী:১৯২৫-এ জন্ম বিষয়শ্রেণী:২০০০-এ মৃত্যু বিষয়শ্রেণী:বাংলাদেশী নারী উন্নয়ন কর্মী বিষয়শ্রেণী:বাংলাদেশী মানবাধিকার কর্মী বিষয়শ্রেণী:বাংলাদেশী নারীবাদী বিষয়শ্রেণী:কলকাতার ব্যক্তি বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী বিষয়শ্রেণী:কলকাতার শিক্ষায়তনিক
তুকারাম (১৬০৮-১৬৪৫) ছিলেন একজন বিশিষ্ট সন্ত এবং আধ্যাত্মিক কবি। তাকে গৌরবসূচক সন্ত তুকারাম, ভক্ত তুকারাম, মহারাজ তুকারাম, 'তুকুবা ও 'তুকুবারায়া নামেও ডাকা হত।Maxine Bernsten (1988), The Experience of Hinduism: Essays on Religion in Maharashtra, State University of New York Press, , pages 248-249 তুকারাম ভারতের মহারাষ্ট্রের পুনের নিকটে দেহু শহরে জন্মগ্রহণ করেন ও তার জীবনের অধিকাংশ সময় অতিবাহিত করেন। তুকারাম তার অভঙ্গ নামক ভক্তিমূলক কবিতা ও কীর্তন গানের জন্য সর্বাধিক পরিচিত।Anna Schultz (2012), Singing a Hindu Nation: Marathi Devotional Performance and Nationalism, Oxford University Press, , page 26   তথ্যসূত্র   গ্রন্থপঞ্জী      "Tryambak Shankar Shejwalkar Nivadak Lekhsangrah" by T S Shejwalkar (collection- H V Mote, Introduction- G D Khanolkar)  বহিঃসংযোগ   Vittoba temple, Pandaripur, Maharastra  বিষয়শ্রেণী:ভারতীয় কবি বিষয়শ্রেণী:ভারতীয় হিন্দু ধর্মীয় নেতা বিষয়শ্রেণী:মহারাষ্ট্রের কবি বিষয়শ্রেণী:মারাঠি কবি বিষয়শ্রেণী:মারাঠি ভাষার লেখক বিষয়শ্রেণী:বারকরী বিষয়শ্রেণী:১৫৭৭-এ জন্ম বিষয়শ্রেণী:১৬৫০-এ মৃত্যু বিষয়শ্রেণী:বৈষ্ণব সাধু বিষয়শ্রেণী:মারাঠি হিন্দু সাধু বিষয়শ্রেণী:১৭শ শতাব্দীর হিন্দু ধর্মগুরু
ব্রান্ডেনবুর্গ (, ; ) জার্মানির ১৬টি রাজ্যের অন্যতম। এই রাজ্যের রাজধানী পোট্সডাম। ব্রান্ডেনবুর্গ জার্মানি পূর্বাঞ্চলে অবস্থিত। এটি ১৯৯০ সালে পশ্চিম জার্মানি ও পূর্ব জার্মানি একত্রীকরণের দ্বারা দ্বিতীয়বারের মত রাজ্যের মর্যাদা লাভ করে। ব্রান্ডেনবুর্গের গা ঘেষে জার্মানির রাজধানী ও অন্যতম রাজ্য বার্লিন অবস্থিত। ব্রান্ডেনবুর্গের উদ্ভব ঘটে মধ্যযুগে। পরবর্তিতে এটি প্রুশিয়ার রাজধানী হয়।   ইতিহাস  মধ্যযুগের শেষের দিকে এবং আধুনিক সভ্যতার শুরুতে ব্রান্ডেনবুর্গ পুণ্য রোমান সারমাজ্যের এবং প্রুশিয়ার অন্যতম রাজ্য ছিল। ১৪১৫ সাল থেকে হোহেনজুলার্ন এর শাসক ছিলেন। ব্রান্ডেনবুর্গেই ভবিষ্যৎ জার্মানির রাজধানী বার্লিন অবস্থিত ছিল। ১৬১৮ সালে ব্রান্ডেনবুর্গ মার্গাভ্রিয়েট এবং প্রুশিয়া ডুচি সমন্বয়ে ব্রান্ডেনবুর্গ-প্রুশিয়া গঠিত হয়। ১৭০১ সালে ব্রান্ডেনবুর্গ-প্রুশিয়াকে উন্নীত করে কিংডম অফ প্রুশিয়া বা প্রুশিয়া রাজ্য গঠন করা হয়।  ১৫৩৯ সালে ব্রান্ডেনবুর্গ প্রোটেসট্যান্ট সংস্কারের কারণে প্রোটেসট্যান্টিজম ভাবাপন্ন রাজ্যে পরিণত হয়। ষষ্ঠদশ শতাব্দীতে এলবে, হ্যাফেল এবং স্প্রি নদী দিয়ে এসব অঞ্চলে ব্যবসা-বাণিজ্যের উন্নতি ঘটে। হোহেনজুলার্নরা এসময় রিনেল্যান্ড, ভেস্টফালিয়া ইত্যাদি অধিকারের মাধ্যমে তাদের রাজ্য বিস্তৃত করে। ফলে ব্রান্ডেনবুর্গ-প্রুশিয়া নামের একটি স্বতন্ত্র রাষ্ট্র গঠিত হয়। স্বতন্ত্র দেশ হলেও ব্রান্ডেনবুর্গ-প্রুশিয়া ত্রিশ বছরের যুদ্ধে নিজেকে শত্রুর সাথে মোকাবেলা করার মত শক্তিশালী ছিল না। ত্রিশ বছরের যুদ্ধের শেষে ব্রান্ডেনবুর্গের শাসকগণ রাজ্যের সীমানা অনেকদূর পর্যন্ত বিস্তৃত করে। সেইসাথে তাদের ক্ষমতাও বৃদ্ধি পায়। এদের মধ্যে ফ্রেডরিখ উইলিয়াম তাঁর একান্ত চেষ্টায় এক্ষেত্রে উল্লেখযোগ্য অবদান রাখেন। তিনি রাজ্য প্রাসাদকে পোটসডামে স্থানান্তর করেন।  ১৯৫২ সালে পূর্ব জার্মান সরকার ব্রান্ডেনবুর্গকে ডিসট্রিক্টে ভাগ করে। ব্র্যেন্ডেনবুর্গের বেশির ভাগ অংশ পোটসডাম, ফ্রাঙ্কফুর্ট বা কোটবুস-এ পড়ে। কিন্তু ব্রান্ডেনবুর্গের সাবেক প্রদেশগুলো শ্ভেরিন, নয়ব্রান্ডেনবুর্গ এবং মেগডিবুর্গে পড়ে। পূর্ব জার্মানি জ্বালানির উৎস হিসেবে লিগনাইটের উপর নির্ভর করত। এই লিগনাইটের অনেক খনি ছিল দক্ষিণ-পূর্ব ব্রান্ডেনবুর্গে। তাই বার্লিনকে ঘিরে ব্রান্ডেনবুর্গের এই অংশে গড়ে উঠা শিল্পাঞ্চল ছিল পূর্ব জার্মানির অর্থনীতির একটি গুরুত্বপূর্ণ দিক। অপরদিকে ব্রান্ডেনবুর্গের গ্রামাঞ্চল শিল্প-কারখানা তেমন গড়ে উঠেনি, এই জায়গাগুলো প্রধানত কৃষিনির্ভর।   ধর্ম  ব্রান্ডেনবুর্গের ১৭.১% মানুষ জার্মানির এভ্যাঞ্জেলিকাল চার্চ অনুসরণ করে। ৩.১% মানুষ রোমান ক্যাথলিক।Die kleine Brandenburg–Statistik 2011. Amt für Statistik Berlin-Brandenburg. অবশিষত ৭৯.৮% মানুষের মধ্যে অধিকাংশ খ্রিস্টান ব্যতীত অন্যান্য ধর্ম পালন করে বা কোন ধর্মেই বিশ্বাসী না। বার্লিন বা জার্মানির অন্যান্য জায়গার তুলনায় এখানে মুসলমান অধিবাসীড় সংখ্যা কম।   তথ্যসূত্র    বহিঃসংযোগ     সরকারি ওয়েবসাইট   ব্রান্ডেনবুর্গ পর্যটন বোর্ড    বিষয়শ্রেণী:জার্মানির রাজ্য বিষয়শ্রেণী:১৯৯০-এ প্রতিষ্ঠিত রাষ্ট্র ও অঞ্চল
সিগমা হুদা ( মৃত্যু : ১৭ জুলাই ২০২৪)জ্যেষ্ঠ আইনজীবী সিগমা হুদা মারা গেছেন, বাংলা ট্রিবিউন, ১৭ জুলাই ২০২৪ ছিলেন একজন বাংলাদেশী আইনজীবী এবং সমাজ সেবক।   আইনজীবী  তিনি অনুপ চেতিয়ার আইনজীবী ছিলেন, যিনি আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক এবং অবৈধভাবে জাল পাসপোর্ট ব্যবহার করে বাংলাদেশে প্রবেশ করেছিলেন।  অবদান ২০১৪ সালে তিনি জাতিসংঘের হয়ে মানব পাচার বিরোধী কার্যক্রম পরিচালনা করেন। তার পতিতাবৃত্তি বিরোধী চিন্তাধারার জন্য তিনি সকলের কাছে পরিচিত।  কারাদণ্ড ২০০৭ সালে, সিগমা হুদাকে ঘুষের দায়ে দুর্নীতি দমন কমিশনের দ্বারা বাংলাদেশী আদালতে আনা হয়। সেখানে তাকে ২.৪০ কোটি টাকা পরিমাণ ঘুষ গ্রহণের অপরাধে তিন বছরের কারাদণ্ডে দণ্ডিত করা হয় এবং তার স্বামীকেও দুর্নীতি ও ক্ষমতার অপব্যবহারের অভিযোগে দোষী সাব্যস্ত করা হয়।  ব্যক্তিগত জীবন তার স্বামীর নাম ব্যারিস্টার নাজমুল হুদা, যিনি বাংলাদেশ জাতীয়তাবাদী দলের সাবেক মন্ত্রী, বাংলাদেশ জাতীয়তাবাদী জোটের চেয়ারম্যান ও বাংলাদেশ মানবাধিকার পার্টির নেতা ছিলেন। তার পিতা আকবর কবির ছিলেন জিয়াউর রহমানের ক্যাবিনেটে তথ্য উপদেষ্টা। উন্নয়ন সংগঠন নিজেরা করি’র প্রধান নির্বাহী খুশি কবীর তার বড় বোন।  তথ্যসূত্র  বিষয়শ্রেণী:নারী আইনজীবী বিষয়শ্রেণী:জীবিত ব্যক্তি বিষয়শ্রেণী:জন্মের সাল অজানা বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২১শ শতাব্দীর বাংলাদেশী আইনজীবী
হাদীছের তত্ত্ব ও ইতিহাস হাদিসের ইতিহাস সংক্রান্ত একটি গুরুত্বপূর্ণ বই। তবে বইটিতে বাংলাদেশে ইসলামি শিক্ষার প্রভাব বিস্তার ও প্রসার। বাংলাদেশের আলিয়া ও কওমি মাদ্রাসার ইতিহাস এসব বিষয়ও সবিস্তারে বর্ণনা করা আছে। বইটি ইসলামী বিশ্ববিদ্যালয়ে, বাংলাদেশের আলিয়া মাদ্রাসা ও সরকারি কলেজসমূহের স্নাতক শ্রেণীতে পড়ানো হয়। এছাড়াও বইটি এদেশের ইসলামি গবেষণার ক্ষেত্রে প্রামাণ্য দলিল হিসাবে ব্যবহৃত হয়ে থাকে। বইটি লিখেছেন ফেনী আলিয়া মাদরাসার সাবেক অধ্যক্ষ, মিশকাত শরীফের বাংলা অনুবাদক মাওলানা নূর মুহাম্মদ আজমী।   বই পরিচিতি  নূর মুহাম্মদ আজমী ১৯৬৫ সালে বইটি লিখেন। ২০০৮ সালের মার্চ মাসে এমদাদিয়া পুস্তকালয় বইটির ২য় মুদ্রণ বের করে। বইটি লিখতে ঢাকা বিশ্ববিদ্যালয়, ঢাকা আলিয়া মাদ্রাসার শিক্ষাবিদগনের নিকট থেকে সাহায্য নেওয়া হয়েছে। বইটি লিখতে ৫৪টি বই থেকে তথ্যসূত্র নেওয়া হয়েছে।   বিষয়বস্তু  বইটি মূলত ২টি খণ্ড একত্রিত করে প্রকাশ করা হয়েছে। বইয়ের ১ম খণ্ডে ৪টি অধ্যায় ও ২য় খণ্ডে ২টি অধ্যায় রয়েছে। দুই খণ্ডের এই বইতে উপমহাদেশের আলেমদের হাদিস চর্চা, হাদিসের মৌলিক বিষয়বস্তু, উপমহাদেশের হাদিসের শিক্ষা ব্যবস্থা। আলিয়া ও কওমি আলেমদের হাদিস নিয়ে গবেষণা ও কার্যক্রম প্রভৃতি বিষয়ও আলোচনা হয়েছে।   ১ম খণ্ড  ১ম খণ্ডের ৪টি অধ্যায়ের মধ্যে ১ম অধ্যায়ে হাদিসের সংজ্ঞা, হাদিসের প্রকারভেদ, হাদিসের সংখ্যা, সাহাবাদের সংখ্যা, বিশিষ্ট কিছু হাদিস বর্ণনাকারী সাহাবা সম্পর্কে আলোচনা করা হয়েছে। ২য় অধ্যায়ে শরিয়তে সুন্নাহের অবস্থান, সুন্নাহ সম্পর্কে ইমামগণের ধারণা, একজন রাসুলের দায়িত্ব প্রভৃতি বিষয় আলোচনা হয়েছে। ৩য় অধ্যায়ে সাহাবাদের হাদিস সংকলন, সাহাবাদের হাদিসের প্রচারণা চালানো, সাহাবাদের হাদিসের অনুসরণ এই সমস্ত বিষয় আলোচনা করা হয়েছে। ৪র্থ অধ্যায়ে জাল হাদিস ও জাল হাদিস চিনার উপায় বা জাল হাদিস থেকে পরিত্রাণ নিয়ে আলোচনা করা হয়েছে।   ২য় খণ্ড  বইটির ২য় খণ্ডে ২টি অধ্যায় রয়েছে। প্রথম অধ্যায়ে ৭টি স্তরে রয়েছে, আর ২য় অধ্যায় মূলত উপসংহার মূলক বক্তব্য। প্রথম অধ্যায়ে উপমহাদেশে হাদিস চর্চা, হাদিসের আগমন, ও এই অঞ্চলের আলেমদের ইসলাম ও হাদিস চর্চা নিয়ে আলোচনা করা হয়েছে। বইটিতে মূলত ইসলামের ইতিহাস ব্যপকভাবে আলোচনা করা হয়েছে।   শিক্ষাবিদদের মন্তব্য  বইটি পড়ে অনেক গুণী ব্যক্তি বিভিন্ন প্রশংসামূলক মন্তব্য করেছেন, সেগুলোর মধ্যে দুইটি মন্তব্য দেখুন:  বইটি পড়ে মুহাম্মাদ শহিদুল্লাহ বলেছেন,   বইটি পুরোপুরি পড়ে শামসুল হক ফরিদপুরী বলেছেন,   বহিঃসংযোগ    পাঠাগার ওয়েবসাইটে হাদীছের তত্ত্ব ও ইতিহাস   তথ্যসূত্র   বিষয়শ্রেণী:ইসলামি গ্রন্থ বিষয়শ্রেণী:হাদিস বিষয়শ্রেণী:আলিয়া মাদ্রাসার পাঠ্যবই
আওয়ারবাস (বাংলা অর্থ:আমাদের বাস) হলো মার্কিন যুক্তরাষ্ট্র এবং কানাডার একটি আন্তঃনগর বাস নেটওয়ার্ক। কোম্পানিটি যাত্রী এবং চার্টার বাস অপারেটরদের মধ্যে সংযোগকারী হিসেবে কাজ করে, তার ব্র্যান্ডের অধীনে বাস রুট বাজারজাত করে।  এর আন্তঃনগর এবং যাত্রীবাহী বাস রুটগুলি নিউ ইয়র্ক, নিউ জার্সি, পেনসিলভানিয়া, ডেলাওয়্যার, মেরিল্যান্ড, ভার্জিনিয়া, ওয়াশিংটন ডিসি, ম্যাসাচুসেটস এবং কানাডার অন্টারিওতে পরিষেবা প্রদান করে।  নিউ জার্সিতে কোম্পানির প্রথম রুট ২০১৬ সালে চালু হয় "New Company Offers Express Bus Service from Kendall Park to New York City". Planet Princeton. 2016-07-29. Retrieved 2017-10-15.  কোম্পানিটি তার বাসের বহরের মালিক নয় বা পরিচালনা করে না, কারণ এটি একটি অনলাইন প্ল্যাটফর্ম হিসেবে কাজ করে যা স্কুল বা গির্জা দ্বারা প্রায়শই ব্যবহৃত চার্টার বাসগুলি সংগ্রহ করে একটি বাস রুট নেটওয়ার্ক তৈরি করে। Callahan, Cloey (15 October 2021). "New bus connection between Albany and NYC". Times Union. Retrieved 4 April 2022.   তথ্যসূত্র
মারিয়া এভগেনিয়েভনা কাজাকোভা (, ; জন্ম: ১৫ জুলাই ২০০১; মারিয়া কাজাকোভা নামে সুপরিচিত) হলেন একজন জর্জীয় ফিগার স্কেটার। তিনি আন্তর্জাতিক প্রতিযোগিতার মঞ্চে গেওর্গি রেভিয়ার সাথে জুটি হিসেবে ফিগার স্কেটিংয়ের আইস ডান্স বিভাগে জর্জিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০০৫ সালে ফিগার স্কেটিংয়ে অভিষেক করা কাজাকোভা জর্জিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন মারিয়া এভগেনিয়েভনা কাজাকোভা ২০০১ সালের ১৫ই জুলাই তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কাজাকোভা জর্জিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি গেওর্গি রেভিয়ার সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। কাজাকোভা সর্বমোট ১৬৪.৩৩ পয়েন্ট অর্জন করে সার্বিকভাবে ঊনবিংশ স্থান অধিকার করেছিলেন। রিদম ডান্সে ৬৭.০৮ পয়েন্ট স্কোর করে তারা অষ্টাদশ স্থান অধিকার করেছিলেন এবং ফ্রি ডান্সে ৯৭.২৫ পয়েন্ট নিয়ে এক ধাপ পিছিয়ে ঊনবিংশ স্থান অধিকার করেছিলেন।  তিনি মরিসি কভিতেলাশভিলি, আনাস্তাসিয়া গুভানোভা, কারিনা সাফিনা, লুকা বেরুলাভা এবং গেওর্গি রেভিয়ার সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২২ পয়েন্ট সংগ্রহ করে শর্ট প্রোগ্রাম/রিদম ডান্সের পরই প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী আইস ডান্সার বিষয়শ্রেণী:জর্জীয় নারী আইস ডান্সার বিষয়শ্রেণী:জর্জিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
২০২৪ সালের ৯ জুন, শিব খোরি গুহা থেকে কাটরা যাওয়ার জন্য হিন্দু তীর্থযাত্রীদের চড়ে থাকা একটি যাত্রীবাহী বাসে বেশ কয়েকজন অজ্ঞাত সন্ত্রাসী গুলি চালায়, যার ফলে বাসটি নিয়ন্ত্রণ হারিয়ে গভীর খাদে পড়ে যায়। এরপর বিধ্বস্ত হওয়া বাসে সবাই মারা গিয়েছে নিশ্চিত করতে গুলি চালাতেই থাকে। ২০ মিনিট ধরে গুলি চালানোর পর, এ হামলায় নয়জন নিহত এবং ৪১ জন আহত হয়েছেন। দ্য রেজিস্ট্যান্স ফ্রন্ট (টিআরএফ) প্রাথমিকভাবে এই হামলার দায় স্বীকার করে। কিন্তু পরে জড়িত থাকার কথা অস্বীকার করে, যখন জম্মু ও কাশ্মীর পুলিশ বিশ্বাস করে যে আক্রমণটি লস্কর-ই-তৈয়বা দ্বারা পরিচালিত হয়েছিল।  পটভূমি  আইনত ভারতের অন্তর্গত জম্মু ও কাশ্মীর অঞ্চল, যা  পাকিস্তান নিজের বলে দাবি করে, এর ফলে দুই রাজ্যের মধ্যে কয়েক দশক ধরে সংঘাত চলমান। তারা ১৯৪৭ সাল থেকে এই অঞ্চল নিয়ে দুটি যুদ্ধ করেছে। ১৯৮৯ সাল থেকে, সংঘাতটি এলাকায় একটি সশস্ত্র বিদ্রোহে পরিণত হয়েছে। ভারত পাকিস্তানকে জঙ্গিদের মদদ ও আশ্রয় দেওয়ার দাবি করেছে, যা তারা অস্বীকার করে।"Jammu and Kashmir: 10 Hindu pilgrims killed in bus attack in Reasi".   ২০২৪ সালের প্রথম পাঁচ মাসে এই অঞ্চলে আটজন বেসামরিক লোক নিহত হয়েছিল। গত চার বছরে পুঞ্চ এবং রাজৌরি জেলায় সন্ত্রাসী ঘটনা বেড়েছে, যাতে প্রধানত নিরাপত্তা বাহিনীকে লক্ষ্যবস্তু করা হয়েছে। আরো দেখুন  ২০১৭ অমরনাথ যাত্রায় হামলা  ২০২৩ রাজৌরি হামলা  ভারতে সন্ত্রাসী ঘটনার তালিকা  তথ্যসূত্র  বিষয়শ্রেণী:২০২০-এর দশকে জম্মু ও কাশ্মীর বিষয়শ্রেণী:জম্মু ও কাশ্মীরে মানবাধিকার লঙ্ঘন বিষয়শ্রেণী:রিয়াসি জেলা বিষয়শ্রেণী:ভারতে একবিংশ শতাব্দীর গণহত্যা বিষয়শ্রেণী:ভারতে বাসে সন্ত্রাসী ঘটনা বিষয়শ্রেণী:২০২৪-এর ইসলামি সন্ত্রাসী ঘটনা বিষয়শ্রেণী:২০২৪ সালে ভারতে সন্ত্রাসী ঘটনা বিষয়শ্রেণী:জম্মু ও কাশ্মীরে সন্ত্রাসী ঘটনা বিষয়শ্রেণী:জম্মু ও কাশ্মীরে মানবাধিকার লঙ্ঘন বিষয়শ্রেণী:কাশ্মীরে হিন্দু-বিরোধী সহিংসতা বিষয়শ্রেণী:জম্মু ও কাশ্মীরে গণহত্যা বিষয়শ্রেণী:মুসলিম কর্তৃক হিন্দু নিপীড়ন
আন্তর্জাতিক যুব দিবস (১২ আগস্ট) (আইওয়াইডি) জাতিসংঘ কর্তৃক স্বীকৃত একটি সচেতনতা মূলক দিবস। দিবসটির উদ্দেশ্য যুব সমাজকে ঘিরে সাংস্কৃতিক এবং আইনী সমস্যাগুলির প্রতি দৃষ্টি আকর্ষণ করা। ২০০০ সালের ১২ আগস্ট প্রথম উদযাপিত হয়েছিল এই দিবসটি।   তথ্যসূত্র    বহিঃসংযোগ   আন্তর্জাতিক যুব দিবস (জাতিসংঘ)  বিষয়শ্রেণী:২০০০-এ প্রতিষ্ঠিত বিষয়শ্রেণী:আন্তর্জাতিক উদ্‌যাপন বিষয়শ্রেণী:২০০০-এ প্রতিষ্ঠিত পুনরাবৃত্ত ঘটনা বিষয়শ্রেণী:আগস্ট উদ্‌যাপন বিষয়শ্রেণী:জাতিসংঘের দিবস
ডেলাওয়্যার ২৭৯ (ডিই ২৭৯) মাত্র ১.০৫ মাইল (১.৬৯ কি.মি.) লম্বা রাস্তাটি যুক্তরাস্ট্রের ডেলাওয়্যার রাজ্যের উত্তর নিউ ক্যাসল কাউন্টিতে অবস্থিত একটি রাজ্য মহাসড়ক। রাস্তাটি ম্যারিল্যান্ড স্টেট লাইনের উত্তর-পশ্চিমে অবস্থিত নিউআর্ক থেকে শুরু হয়। ম্যারিল্যান্ড অংশে রাস্তাটির নাম ম্যারিল্যান্ড রুট ২৭৯। ডিই ২৭৯ মূলত এমডি ১৭৯ এবং ডিই ৮৯৬ এর সংযোগ সড়ক হিসেবে ব্যবহৃত হয়, যেটি কিনা একটি চার-লেন বিশিষ্ট, এক্টন থেকে নিউআর্ক পর্যন্ত বিস্তৃত।  রাস্তাটির রক্ষনাবেক্ষন করে থাকে ডেলাওয়্যার ডিপার্টমেন্ট অব ট্রান্সপার্টেশান(ডেলডট)। এই রাস্তাটি ছিল ১৯৩০ সালে তৈরী ডিই ২-এর একটি পশ্চিম প্রান্তীয় অংশ। ১৯৭২ সালে এটিকে  বিভক্ত সড়কে পরিনত করা হয় এবং ২০১৩ সালে রাস্তাটিকে সংস্কার করে এর নাম দেয়া হয় ডিই ২৭৯।  রাস্তার বিবরণ thumb|right|ডিই ২৭৯ এর পশ্চিম প্রান্তবিন্দু উিই ২৭৯ ম্যারিল্যান্ড সীমান্তের নিউআর্কের  দক্ষিণ-পশ্চিমাংশ থেকে আরম্ভ হয়। রাস্তাটির ম্যারিল্যান্ড অংশের নাম এমডি ২৭৯, যেটি এক্টন বরাবর চলতে থাকে। এই রাস্তাটি একটি চার-লেনের বিভক্ত সড়ক। এদিকে ডিই ২৭৯ নিউআর্কের বাণিজ্যিক এলাকা হয়ে চলে অটস চ্যাপেল রোডের সাথে মিলিত হয়। রাস্তাটি আরও বাণিজ্যিক এলাকা ভেদ করে পশ্চিম প্রান্তবিন্দু, ডিই ৪ এবং ডিই ৮৯৬(ক্রিস্টিয়ানা পার্কওয়ে) তে গিয়ে সমাপ্ত হয়। এদিকে যেখানে ডিই ২৭৯ সমাপ্ত হয়, তার পরবর্তি অংশের নাম ডিই ৮৯৬ যেটি একটন রোড নাম ধারণ করে সোজা নিউআর্কের শহরতলীর বরাবর চলতে থাকে। পুরো ডিই২৭৯, নিউ ক্যাসল কাউন্টিতে অবস্থিত।  পুরো রাস্তাটি সমতল ভূমিতে অবস্থিত হলেও শেষপ্রান্তে এসে প্রায় ১০০ মিটার উপরে ওঠে।  দৈনিক গড়ে ৩৩,২৩১ থেকে ৩১,০৬৯ টি যানবাহন  চলাচল করে রাস্তাটির পশ্চিম এবং পূর্ব ওট্স চ্যাপেল রোড অংশ দিয়ে। পুরো ডিই ২৭৯ জাতীয় মহাসড়ক ব্যবস্থার অংশ, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত।  ইতিহাস বর্তমান ডিই ২৭৯  ছিল, ১৯২০ সালের গ্রামীণ কাঁচা রাস্তা। তারপর ১৯২৪ সালে রাস্তাটিকে বাঁধিয়ে ফেলা হয়। রাস্তাটিকে ১৯২৫ সালে  রাজ্য প্রশাসনের তত্ত্বাবধায়নে নেবার সুপারিশ করা হয়। পরবর্তিতে ১৯২৭ সালে ডেলাওয়্যার রাজ্য প্রশাসন রাস্তাটি রক্ষনাবেক্ষনের দায়িত্ব গ্রহণ করে। ১৯৩৬ সালে রাস্তাটিকে ডিউ ২ নামকরণ হয়, এটি ম্যারিল্যান্ড সীমান্ত থেকে নিউআর্ক হয়ে উইলমিংটন পর্যন্ত বিস্তৃত ছিল। ১৯৭২ সালে এই অংশটিকে বিভক্ত সড়কে পরিনত করা হয়। অবশেষে, ২০১৩ সালে ডেলডট রাস্তাটির নতুন নামকরণের প্রস্তাব দেয়, ফলে  ম্যারিল্যান্ড বর্ডার থেকে ক্রিস্টিনা পার্ক পর্যন্ত রাস্তাটিকে ডিই ২৭৯ এবং বাকি অংশকে ডিই ৮৯৬ নামকরণ করা হয়। বর্তমানে এটি ডিই ২৭৯ নামে পরিচিত, এই প্রজেক্টের উদ্দেশ্য ছিল রক্ষনাবেক্ষনের ব্যবস্থাকে আরও সহজতর করা এবং ২০১৩ সালের গ্রীষ্মে প্রজেক্টের পুরো কাজ শেষ হয়ে যায়।  মূখ্য অংশবিশেষ  তথ্যসূত্র  বহিঃসংযোগ  বিষয়শ্রেণী:ডেলাওয়্যার অঙ্গরাজ্যের মহাসড়ক
মরিশাসে মোট জনসংখ্যার প্রায় ৫০.৩২ শতাংশ নিয়ে প্রধান ধর্ম হিন্দুধর্ম। আফ্রিকায় মরিশাসই একমাত্র দেশ যেখানে হিন্দুধর্ম সবচেয়ে বেশি চর্চা করা হয় এবং শতাংশ অনুসারে নেপাল ও ভারতের পরে বিশ্বের তৃতীয় স্থানে রয়েছে।   জনসংখ্যা   বছর শতকরা বৃদ্ধি ১৮৭১ ৪১.৯৭% ১৮৮১ ৫৫.৯৯% +১৪.০২% ১৮৯১ ৫৬.১০% +০.১১% ১৯০১ ৫৫.৬২% -0.48% ১৯১১ ৫৪.২৬% -1.36% ১৯২১ ৫২.৭০% -1.56% ১৯৩১ 50.37% -2.33% 1944 47.26% -3.11% 1952 46.97% -0.29% 1962 47.55% +0.58% 1972 49.56% +2.01% 1983 50.65% +1.09% 1990 50.63% -0.02% 2000 49.64% -0.99% 2011 48.54%	 	  -1.10% 2015 48.14%	 	  -0.40% 2020 2023 50.32%	 	 68.40+2.18%  +18.08%   প্রধান হিন্দু উৎসব  thumb|মরিশাসের হিন্দুরা প্রধান উৎসব দীপাবলিমরিশাসে বৃহত্তম হিন্দু উৎসবগুলির মধ্যে একটি হলো মহা শিবরাত্রি। এই বার্ষিক উৎসবটি সাধারণ ফেব্রুয়ারি এবং মার্চ মাসে চার থেকে নয় দিন ব্যাপী অনুষ্ঠিত হয় এবং উপবাস থেকে শিব মন্দিরে রাত্রি জাগরণ করা হয়।  মরিশাসের অন্যান্য গুরুত্বপূর্ণ হিন্দু উৎসবের মধ্যে রয়েছে:   থাইপুসাম, লর্ড মুরুগানকে সম্মান জানাচ্ছেন। এটি বিশেষ করে তামিল হিন্দুরা পালন করে।   গণেশ চতুর্থী, এই দিনে গণেশের জন্ম উদযাপন করা হয় এবং সরকারি ছুটি থাকে।  দুর্গাপূজা এই উৎসব নয় দিন ব্যাপী পালিত হয়।  দীপাবলি, "আলোর উৎসব " দেওয়ালি নামেও পরিচিত। এই হিন্দু উৎসবে মরিশাসে জাতীয় সরকারি ছুটি থাকে। এটি জনপ্রিয়, জাতিগত বাধা অতিক্রম করে, মরিশাস খ্রিস্টানরাও এটি পালন করে।  উগাদি / গুড়ি পাদওয়া, হিন্দু নববর্ষ।  হোলি রঙের উৎসব।  পোঙ্গল / মকর সংক্রান্তি, একটি ফসল কাটার উৎসব।   মরিশাসে মন্দির   আন্তর্জাতিক কৃষ্ণভাবনামৃত সংঘ বেশ কয়েকটি মন্দির রক্ষণাবেক্ষণ করে।   আরো দেখুন   ত্রিনিদাদ ও টোবাগোতে হিন্দুধর্ম  গায়ানায় হিন্দুধর্ম  কানাডায় হিন্দুধর্ম  ইন্দোনেশিয়ায় হিন্দুধর্ম  নেদারল্যান্ডে হিন্দুধর্ম   তথ্যসূত্র    বহিঃসংযোগ   বিষয়শ্রেণী:মরিশাসে হিন্দুধর্ম বিষয়শ্রেণী:আফ্রিকায় হিন্দুধর্ম বিষয়শ্রেণী:দেশ অনুযায়ী হিন্দুধর্ম বিষয়শ্রেণী:মরিশাসে ধর্ম
মাসুদ ইবনে ইদ্রিস ইবনে হাসান ইবনে আবি নুমায়ি (    ) ১৬২৯ থেকে ১৬৩০ সাল পর্যন্ত মক্কার আমির এবং হেজাজের শাসক ছিলেন।   ইয়েমেনের গভর্নর কানসুহ পাশা, আহমদ ইবনে আব্দুল মুত্তালিবকে হত্যার পর, ৫ সফর ১০৩৯ (২৩ সেপ্টেম্বর ১৬২৯) রবিবার মাসুদকে আমির হিসেবে অধিষ্ঠিত করেন।   মাসুদ মক্কায় যক্ষ্মা রোগে আক্রান্ত হয়ে ২৮ রবি দ্বিতীয় ১০৪০ হিজরির মঙ্গলবার রাতে (২-৩ ডিসেম্বর ১৬৩০ সালের রাত) মারা যান। মসজিদুল হারামে তাঁর জানাজার নামাজ পড়া হয় এবং খাদিজার কুব্বাতে তাঁকে দাফন করা হয়। কবি তার মৃত্যু সম্পর্কে এভাবে লিখেছেন:   তথ্যসূত্র    গ্রন্থপঞ্জি              বিষয়শ্রেণী:১৭শ শতাব্দীর আরব ব্যক্তি বিষয়শ্রেণী:১৬৩০-এ মৃত্যু বিষয়শ্রেণী:মক্কার শরিফ
কাউনিয়া বাংলাদেশের বরিশাল জেলার একটি মেট্রোপলিটন থানা। এটি বরিশাল সিটি কর্পোরেশনের আওতাধীন।   আয়তন  কাউনিয়া থানার মোট আয়তন ১১১.১৬ বর্গ কিলোমিটার।   প্রতিষ্ঠাকাল  ২০০৭ সালে বরিশাল সিটি কর্পোরেশনের ৬টি ওয়ার্ড এবং বরিশাল সদর উপজেলার ৩টি ইউনিয়ন নিয়ে কাউনিয়া থানা গঠিত হয়।   অবস্থান ও সীমানা  বরিশাল সিটি কর্পোরেশনের উত্তর-পূর্বাংশে কাউনিয়া থানার অবস্থান। এর পশ্চিমে বিমানবন্দর থানা, দক্ষিণে কোতোয়ালী থানা ও বন্দর থানা, পূর্বে মেহেন্দিগঞ্জ উপজেলা এবং উত্তরে মুলাদী উপজেলা অবস্থিত।   প্রশাসনিক এলাকা  কাউনিয়া থানার আওতাধীন বরিশাল সিটি কর্পোরেশনের এলাকাসমূহ হল:  ১নং ওয়ার্ড  ২নং ওয়ার্ড  ৩নং ওয়ার্ড  ৪নং ওয়ার্ড  ৫নং ওয়ার্ড  ৭নং ওয়ার্ড  ৩নং চর বাড়িয়া ইউনিয়ন  ৪নং সায়েস্তাবাদ ইউনিয়ন   আরও দেখুন   বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ     বিষয়শ্রেণী:বরিশাল সিটি কর্পোরেশনের থানা
গড় মান্দারণ হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত হুগলি জেলার আরামবাগ মহকুমার গোঘাট ২ সমষ্টি উন্নয়ন ব্লকের একটি গ্রাম।  ভূগোল  অবস্থান গড় মান্দারণ গ্রামটি  মানচিত্র স্থানাঙ্কে অবস্থান করছে। গ্রামটি সমুদ্রপৃষ্ঠ থেকে গড়ে  উচ্চতায় অবস্থিত।  গড় মান্দারণ হুগলি জেলার উত্তর-পশ্চিম কোণে দ্বারকেশ্বর নদ ও শিলাবতী নদীর মধ্যবর্তী তরঙ্গায়িত পললমাটির ওপর অবস্থিত। গ্রীষ্মকালে স্থানটি উষ্ণ এবং শুষ্ক, যা মার্চ থেকে এপ্রিল মাসের মধ্যে অধিক পরিলক্ষিত হয় এবং জুন থেকে সেপ্টেম্বর মাস অবধি মৌসুমী আবহাওয়ার ফলে বৃৃষ্টিপাত ঘটে। এই সময়েই গড়ে সারা বছরের ৭৮ শতাংশ বৃৃষ্টিপাত হয়ে থাকে।Choudhuri, Tapan, Unnayaner alokey Birbhum, Paschim Banga , Birbhum Special Issue, February 2006, , pp. 60-61,  Information & Cultural Department, Government of West Bengal.  প্রশাসনিক ব্যবস্থা হুগলি জেলা পরিষদের অন্তর্গত গোঘাট ২ ব্লকের গোঘাট পঞ্চায়েত সমিতিভুক্ত একটি গ্রাম পঞ্চায়েত হলো মান্দারণ গ্রাম পঞ্চায়েত। গড় মান্দারণের প্রশাসনিক পুলিশ ফাঁড়িটি গোঘাটে অবস্থিত।  ঘটনা প্রবাহ গড় মান্দারণে একটি দুর্গের ধ্বংসাবশেষ রয়েছে। প্রখ্যাত কথাসাহিত্যিক বঙ্কিমচন্দ্র চট্টোপাধ্যায় তার দুর্গেশনন্দিনী উপন্যাসে এই মান্দারণ দুর্গকে ভিত্তি করে তার ঐতিহাসিক গল্প রচনা করেন।  দুর্গেশনন্দিনী হলো মূলত একটি প্রেমরসাত্মক উপন্যাস, যা আংশিক ইতিহাস ও আংশিক কিংবদন্তীর ওপর নির্ভর। উপন্যাসটি মান্দারণের ওপর আধিপত্য বিস্তারের ঘটনাকে কেন্দ্র করে। বিষ্ণুপুর রাজ্যের রাজা বীরেন্দ্র সিংহ ও পাঠানদের দ্বন্দ্বের ঘটনা এখানে বর্ণিত। এই পাঠানেরাই পরে ওড়িশার দিকে অগ্রসর হয়। এমতাবস্থায় মোগল সেনাধ্যক্ষ মানসিংহের পুত্র জগৎ সিংহকে প্রেরণ করা হয় পাঠানদের আক্রমণ আটকে তাদের বঙ্গোপসাগরের দিকে তাড়ানোর জন্য। জগৎ সিংহ রাজা বীরেন্দ্র সিংহের রাজকুমারী তিলোত্তমার প্রেমে আসক্ত হয়। পাঠান সৈন্যদল দুর্গ দখল করে এবং রাজা বীরেন্দ্র সিংহকে হত্যা করে। জগৎ সিংহ ও তিলোত্তমা বন্দী হয়। এ সময়ে পাঠান সেনাধ্যক্ষ কোৎলু খাঁয়ের ওপর অযাচিত প্রাণঘাতী আক্রমণ হলে সমস্ত ঘটনাপ্রবাহ নতুন মোড় পায়।  ১৮৬৫ খ্রিস্টাব্দে প্রকাশিত বঙ্কিমচন্দ্র চট্টোপাধ্যায়ের দুর্গেশনন্দিনী উপন্যাসটি ঐসময়ে বেশ চর্চিত হয় ও নবযুগ সৃষ্টিকারী উপন্যাসের মর্যাদা পায়। লেখকের জীবদ্দশায় এই উপন্যাসটির তেরটি সংস্করণ সফলভাবে মুদ্রিত হয়।  ইতিহাস ১২০৪ থেকে ১২০৬ খ্রিস্টাব্দের মধ্যে বখতিয়ার খিলজী বাংলায় আসেন। সেই সময়ে বাংলা পাঁচ ভাগে বিভক্ত ছিলো যথা - রাঢ়, বাগড়ী, বঙ্গ, বরেন্দ্র এবং মিথিলা। এর মধ্যে বঙ্গদেশের ছিলো তিনটি বিভাগ যথা, গৌড় বা লক্ষ্মণাবতী, সুবর্ণগ্রাম এবং সপ্তগ্রাম। বাংলার সীমানা আরও সূক্ষ্মভাবে বিচার করলে সপ্তগ্রামে তিনটি সরকার ছিলো যথা - সাতগাঁও সরকার, সেলিমাবাদ সরকার এবং মান্দারণ সরকার।  জনতত্ত্ব ২০১১ সালের ভারতের জনগণনা অনুসারে গড় মান্দারণের মোট জনসংখ্যা ৬২৬৪ জন, যার মধ্যে ৩২৪২ জন পুরুষ এবং ৩০২২ জন নারী। ছয় বৎসর অনূর্ধ্ব শিশু সংখ্যা ৭৩৪ জন যা জনসংখ্যার ১১.৭২ শতাংশ। মোট ছয় বৎসরোর্ধ্ব জনসংখ্যা ৪১০০ জন তথা ৭৪.১৪ শতাংশ সাক্ষরজ্ঞানসম্পন্ন।  পরিবহন কামারপুকুর-গড় মান্দারণ-কাজলা সড়কের ওপর এই গ্রামটি অবস্থিত। কামারপুকুর থেকে এর দূরত্ব মাত্র ২ কিলোমিটার।Google maps  তথ্যসূত্র  বিষয়শ্রেণী:হুগলি জেলার গ্রাম বিষয়শ্রেণী:হুগলি জেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৯:৩৩, ৩ মে ২০২৩ (ইউটিসি) শুশুয়া উচ্চ বিদ্যালয়   – (অপসারণের প্রস্তাবনা দেখুনলগ দেখুন) () শিক্ষাপ্রতিষ্ঠান হিসাবে উল্লেখযোগ্যতার সূচকসমূহ পূরণে ব্যর্থ। Ashiq Shawon (আলাপ) ১২:৫৮, ২৭ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।